Emirato Creta

Le Emirato de Creta (Arabe: إقريطش, romanisate: Iqrīṭish o إقريطية, Iqrīṭiya; Greco: Κρήτη, romanisate: Krētē) esseva un stato islamic que existeva sur le insula mediterranee de Creta del fin del annos 820 al reconquista del insula per le Imperio Byzantino in 961. Ben que le emirato recognosceva le soberanitate del Caliphato Abbasid e manteniva liens stricte con le Egypto Tulunid, illo esseva de facto independent.

Un gruppo de exilatos andalusic conducite per Abu Hafs Umar al-Iqritishi conquistava Creta in 824 o 827/828 e stabiliva un stato islamic independent. Le Byzantinos lanceava un campania que recuperava le majoritate del insula in 842-843 sub Theoktistos, ma le reconquista non esseva complete e presto essera reversate. Tentativas plus tarde per le Imperio Byzantino de recuperar le insula falliva e durante le circa 135 annos de su existentia, le emirato esseva un del major adversarios de Byzantium. Creta commandava le vias de navigation del Mediterraneo Oriental e functionava como un base avant e refugio pro flottas musulman de corsarios qui devastava le costas controlate per Byzantium del Mar Aegean. Le historia interne del emirato es minus ben cognoscite, ma tote le relationes indica considerable prosperitate que derivava non solmente del piratage, ma etiam del extensive commercio e agricultura. Le emirato esseva ponite al fin per Nikephoros Phokas, qui successosemente lanceava un campania contra illo in 960-961.thumb|left|Le flotta saracen naviga a Creta in iste pictura del Skylitzes Matritensis, un manuscripto illuminate del seculo XII